Referat af bestyrelsesmøde d. 21/10-2019.

Tilstede: Lone, Claus, Tove og Betina.

Afbud: Bo, Ellen.

Referent: Betina

Der er intet nyt vedr vejbelysningen i landsbyen. Claus har rykket kommunen.

Vedr affaldssortering som er opsagt pr 1/1-2020 af Remondis, der i dag indsamler vores affald har firmaet trukket opsigelsen tilbage. Men der er dog fortsat tvivl om hvem, der skal indsamle affald efter årsskiftet. Det samme problem har andre kommuner. Derfor er der åbnet op for muligheden for at, Kommunen sammen med Furesø, Ballerup, Vallensbæk og Ishøj vil lave et fælles kommunalt indsamlingsselskab. Pga stigende plastaffald og madaffald og større udgifter til storskrald, haveaffald og tømning må man påregne stigende takster i 2020 afhængig af, om man har stativ, beholdere, containere eller nedgravede systemer.

Vedr Hyldagerbakker er der møde på Kommunen d. 24/10 og d. 14/11 som Lone og Tove deltager i.

Vedr Brugergruppen vil det være ønskværdigt, hvis der er en ny, der melder sig til at være med som repræsentant for Landsbyen. At være med i brugergruppen giver mulighed for at få viden omkring vejbelysning, vand, varme osv. Man behøver ikke være i bestyrelsen, dog er der krav om at være medlem af Grundejerforeningen. Man får en masse viden om hvad der rører sig. Så her har du muligheden for at gøre en forskel og bla stille uddybende spørgsmål. Du kan gå ind på [www.albertslund.dk/brugergruppen](http://www.albertslund.dk/brugergruppen) for at se mere. Hvis du gerne vi i Brugergruppen, så kontakt da Claus.

I forhold til opfølgning fra sidste bestyrelsesmøde d. 19/8.

GRENBUNKE: Der er stadig problemer i forhold til procedure vedr grenbunken. Det er på nuværende svært at gennemskue proceduren på Grundejerforeningens hjemmeside. Claus sender procedure vedr grenbunken og Tove sørger for, den kommer på hjemmesiden, så den er let tilgængelig og forståelig.

PARKERING: I forhold til parkering i landsbyen er der taget kontakt til vognfirmaet, der ejer ’’Mini Trans’’ 4x42 og der er kommunikation mellem bestyrelsen og vognmanden, så der kan findes en løsning på problemet. I forhold til parkering på græsset på Vridsløsestræde ved Hyldagervænge går bestyrelsen videre med kontakt til Albertslund Kommune om muligheden for at få lagt nogle store sten, afmærkning eller andet så parkering kan undgås på græsset.

GADEKÆRET: Sagen er afsluttet, da der ikke er gener fra de unge mennesker. Hvis man oplever, at der er lidt støj eller musik, der generer opfordres det til selv at tage en snak med de unge mennesker. Dog har bestyrelsen taget kontakt til SSP vedr uro omkring Gadekæret. Der opfordres til, at hvis der foregår noget ulovligt som eks. salg af stoffer eller andet bør man kontakte politiet.

Efter bestyrelsesmødet d.d. mødtes bestyrelsen med de andre Grundejerforeninger for Landsbyerne i Albertslund (Herstedøster, Herstedvester, Risby).

Næste bestyrelsesmøde er d. 18/11-2019 kl 1930 hos Betina